
Inginer geolog– VarDev S.A. 

	Certeju de Sus, judet Hunedoara

	Tip:

	Data inceperii:
	Cat mai curand posibil


Despre VarDev
VarDev S.A. (denumita in continuare „Compania”) este o companie romaneasca axata pe dezvoltarea Proiectului Certej - un proiect minier situat in Certeju de Sus, judetul Hunedoara. Compania are sediul administrativ principal in Deva, unde este si departamentul financiar.
VarDev S.A. este detinuta in proportie de 80,5% de Varvara Development Group („VDG”) si in proportie de 19,25% de MinVest S.A. – o companie de stat. Varvara Development Group Ltd. este o companie de dezvoltare miniera cu sediul in British Columbia, Canada, dedicata dezvoltarii sigure si sustenabile a activelor minerale. Grupul are birouri in Canada, Olanda, Marea Britanie si Romania. Grupul este sustinut de unii dintre cei mai de succes dezvoltatori de mine si investitori institutionali din industria miniera internationala. VDG a achizitionat Compania in octombrie 2025, pentru a aduce cele mai bune practici internationale si capital nou in industria miniera din Romania.
VDG nu este in prezent listata la o bursa, dar are obligatii de raportare publica in calitate de emitent public. VDG evalueaza permanent daca ar fi avantajoasa o listare publica (in Canada, Europa sau in alte regiuni).
Proiectul Certej
Vechea cariera Certej a functionat pana la inchiderea sa in anul 2006. In urma procesului de privatizare, peste 200 milioane USD au fost investiti pentru evaluarea potentialului mineral si continuarea dezvoltarii sale. Proiectul a fost recent modificat pentru a reflecta contributiile comunitatilor locale, organizatiilor neguvernamentale si altor parti interesate.
Noul proiect Certej va fi conceput in conformitate cu standardele stricte ale Uniunii Europene privind proiectarea, managementul de mediu, constructia, operatiunile si inchiderea. Proiectul nu utilizeaza cianuri si incorporeaza cele mai bune tehnologii disponibile, inclusiv sterile de procesare filtrate si o abordare de tip „reabilitare progresiva”. Unul dintre obiectivele principale ale proiectului Certej este si refacerea mediului afectat de activitatile miniere anterioare desfasurate de compania de stat in zona.
Descriere post
In calitate de Inginer geolog vei ajuta Geologul Sef și echipa sa, în activitățile de explorare si exploatare geologică prin colectarea, validarea, interpretarea și gestionarea datelor geologice, realizarea modelelor geologice 3D și participarea la activități de teren în vederea identificării și evaluării resurselor / rezervelor minerale .
1. Prospecțiune și cartare geologică
· Realizarea activităților de prospectare și cartare geologică de suprafață.
· Identificarea și documentarea punctelor de observație geologică.
· Recoltarea manuală a probelor informative.
· Efectuarea măsurătorilor GPS pentru poziționare.
· Utilizarea echipamentelor de măsurare micromagnetometrică (KT9).
2. Explorare prin lucrări miniere de suprafață (șanțuri și descopertări)
· Cartarea geologică a șanțurilor și a aliniamentelor de probare.
· Verificarea și supravegherea activităților de prelevare a probelor.
· Interpretarea rezultatelor obținute în cadrul lucrărilor de explorare.
3. Prospectare și explorare geochimică de suprafață
· Recoltarea și verificarea probelor geochimice de sol.
· Utilizarea burghiului manual pentru prelevarea probelor, atunci când este necesar.
· Cartarea și poziționarea punctelor de probare.
· Monitorizarea respectării procedurilor de eșantionare.
4. Explorare geologică prin foraje de suprafață
· Amplasarea în teren a instalațiilor de foraj.
· Organizarea și coordonarea echipelor implicate în activitatea de foraj.
· Cartarea geologică și structurală a forajelor.
· Supravegherea prelevării probelor și a respectării standardelor de calitate.
· Monitorizarea respectării normelor de sănătate și securitate în muncă.
5. Explorare geologică prin lucrări miniere subterane
· Revizia geologică a sistemelor și lucrărilor subterane.
· Cartarea geologică a aliniamentelor de probare.
· Recoltarea și supravegherea prelevării probelor informative și de brazdă.
· Coordonarea și monitorizarea echipelor de probatori.
6. Gestionarea datelor geologice și raportare
· Interpretarea si modelarea  geologică pe baza informațiilor obținute din activitățile de explorare si exploatare.
· Elaborarea propunerilor de programe de explorare fundamentate geologic și economic.
· Verificarea și validarea datelor înainte de transferul în bazele de date, Acquire.
· Administrarea și actualizarea informațiilor geologice în sistemul GBis si Acquire.
· Procesarea, validarea și analiza datelor geologice.
· Întocmirea analizelor, situațiilor statistice și rapoartelor tehnice.
· Realizarea de planuri, hărți și secțiuni geologice.
· Asigurarea integrității și securității informațiilor in administrarea bazei centrale de date .
Calificari & Experienta
Experienta si Educatie:
· De preferat minim 8 ani de experienta in explorarea si exploatarea zacamintelor aurifere.
· Sunt necesare studii universitare in domeniul geologiei
· Cunoștințe solide de utilizare a programelor specifice: Leapfrog / Edge, MinePlan, OrePro 3D, Predict, ArcGIS, Microsoft Office, GBis , Acquire.
· Excelente abilitati de organizare si atentie la detalii
· Abilități pentru activitatea de teren și disponibilitate de a petrece o perioadă semnificativă de timp în zone îndepărtate
· Abilități de comunicare, avand capacitatea de a face recomandări pentru Management și de a lucra  într-o echipa multiculturala
· Experienta anterioara in activitati miniere reprezinta un avantaj
· Competente lingvistice: Cunoasterea aprofundata a termenilor de specialitate in  limba romana sunt obligatorii; Cunoașterea limbii engleze  este necesara.

 Compensatii si Beneficii
Un salariu competitiv
Bonusuri de performanta (plan de stimulente pe termen scurt) – vei fi eligibil la finalul fiecarui an calendaristic, la discretia si cu aprobarea Consiliului de Administratie
Asigurare privata de sanatate  (parte a unui plan de grup)
Compania va rambursa cheltuielile rezonabile efectuate in exercitarea atributiilor de serviciu, in conformitate cu politica de decontare a cheltuielilor a companiei
Incepand cu 21 de zile de concediu pe an, in functie de vechimea totala in munca


NOTA DE CONFIDENTIALITATE: Acest document, inclusiv orice anexe, este privat si confidential. Daca nu sunteti destinatarul desemnat, va rugam sa notificati imediat expeditorul si sa il stergeti; nu trebuie sa il copiati, sa il utilizati in niciun scop sau sa divulgati continutul acestuia niciunei alte persoane.

